Najslávnejšie odrody bulharského vinárstva s tisícročným rodokmeňom ako Mavrud či Melinik. A taktiež svetová klasika Merlot alebo Cabernet Sauvignon, avšak v bulharskom podaní.
Bulharsko je krajina, ktorá je pestovaniu červených odrôd vinnej révy priamo zasľúbená. Ideálnejšie podmienky si ide len ťažko predstaviť. Úrodné pôdy, svahovité polohy v podhoriach vysokých hôr, ktoré im poskytujú ochranu a závetrie, suchá, teplá až horúca mediteránna klíma. Vplyv Egejského a Čierneho mora a veľmi dlhé obdobie slnečného svitu. To všetko sa spolu so stáročiami overeným remeslom podieľa na jedinečných výsledkoch bulharského vinárstva. Červené vína sa tu pestujú už od staroveku a predchodcovia terajších Bulharov – antickí Thrákovia boli vinohradníctvom, ako aj konzumáciou červeného moku, vyhlásení. Nie náhodou jedna z najstarších pestovateľských odrôd vína na svete vôbec, slávny Mavrud, má svoj pôvod práve tu a dodnes sa pestuje len v Bulharsku, na území niekdajšej starovekej Thrákie. Silný Mavrud bol taktiež pravdepodobne ceremoniálnym vínom Thrákov a jednou z ich obetí. Ako by aj nie – svojím bohom obetovali to najlepšie, čo mali.
Bulharsko je rozdelené na päť hlavných vinárskych oblastí – Podunajsko, ktorého najviac charakteristickým vínom je odroda Gamza zo severozápadného Bulharska. Čiernomorský región, ktorého veľmi známe vinice sú napríklad pri meste Pomorie. Jedným z najteplejších regiónov je Thrácka nížina, kde majú svoj domov práve odrody, ako je Mavrud. Táto oblasť má niekoľko podregiónov, napríklad oblasť Východné Rodopy, odkiaľ pochádza aj vinárstvo, ktorého vína Vám ponúkame už niekoľko rokov – Yamantiev. Na Thrákiu naväzuje oblasť Ružového údolia, ktoré je svetovo preslávené pestovaním ruže damascénskej. Z jej okvetných lístkov sa destiluje slávny bulharský ružový olej. Vína odtiaľ sú vďaka jedinečnej mikroklíme taktiež veľmi vyhlásené. Poslednou hlavnou oblasťou je údolie rieky Struma, mediteránna oblasť so slávnymi odrodami červenými – Melnik a široký melnický list a bielymi – Keracuda.
Červené vína sú v našej ponuke výberom toho najlepšieho z bulharského vinárstva. Na druhú stranu, vysokej kvalite našich vín sa doposiaľ nevyrovnala ich cena, taktiež bulharské vína sú naskrz veľmi príjemným prekvapením a veríme, že zaujmú aj Vás. Sú to vína balkánsky plné, ťažké a až po okraj naplnené slnkom z rozpálených thráckych plání.